రెండురోజుల్లోనే సౌరవిద్యుత్‌ ధరల్లో భారీ తగ్గుదల
సోలార్‌పవర్‌ పార్కుల్లో ప్రాజెక్టులకు కంపెనీల పోటీ
న్యూఢిల్లీ, మే 134: సౌర,పవన విద్యుత్‌ను ప్రోత్సహించి క్లీన్‌ఎనర్జీకి పెద్దపీటవేస్తున్న కేంద్రప్రభుత్వ కార్యా చరణకు అనుగుణంగా విద్యుత్‌టారిఫ్‌ను కూడా కొంత తగ్గించింది. అయితేకంపెనీలకు గిట్టుబాటుకాని స్థాయికి సైతం ఈ విద్యుత్‌ టారిఫ్‌లుతగ్గాయి. గడచిన రెండురోజుల్లోనే సౌరవిద్యుత్‌టారిఫ్‌ యూనిట్‌కు 2.44 రూపాయలకు తగ్గింది. అంతకుముందు 2.62 రూపాయలుగా ఉంది.
గడచిన ఆరేళ్లలో 80శాతంగా తగ్గింది. సౌరవిద్యుత్‌రంగంలో ప్రపంచ వ్యాప్తం గా ఇంతభారీ ఎత్తున ధరలు తగ్గడం ఇదేప్రథమం. 500 మెగావాట్ల భాద్లా సోలార్‌ పవర్‌పార్క్‌కోసం దేశీయకంపెని ఎసిఎంఇ టాప్‌స్లాట్‌ను దక్కించు కుంది. యూనిట్‌కు 2.44 కోట్‌చేసి 200 మెగావాట్ల ప్లాంట్‌ను దక్కించు కుంది. అనంతరం సాఫ్ట్‌బ్యాంక్‌ ఎనర్జీ 500 మెగావాట్ల ప్లాంట్‌కోసం 2.45 యూనిట్‌ ఛార్జీలు దాఖలుచేసింది. ఎసిఎంఇ కూడా 200 మెగావాట్లు, ఎస్‌బిజి ఎనర్జీ 300 మెగావాట్లు ఇదేధరల్లో అందిస్తామని ముందుకువచ్చాయి. సోలార్‌పార్క్‌ ఐఎల్‌అండ్‌ఎప్‌ఎస్‌ కంపెనీ వృద్ధిచేస్తోంది. బొగ్గు ఆధారిత విద్యుత్‌ ఉత్పత్తిధరలతో పోలిస్తే సౌరవిద్యుత్‌ ఉత్పత్తిధరలు తక్కువగా ఉన్నాయని స్పాట్‌ విద్యుత్‌ఛార్జిలకు చేరువగా ఉన్నాయని నిపుణులు చెపుతు న్నారు. 250 మెగావాట్ల సెగ్మెంట్‌లో రెండురోజుల క్రితం ఆదానిపవర్‌ దక్షిణా ఫ్రికా కంపెనీ ఫెల్గాన్‌ ఎనర్జీగ్రూప్‌, ఆవాదా పవర్‌గ్రూప్‌లు 2.62 యూనిట్‌ ధరలు దాఖలుచేసాయి. జపాన్‌ సాప్ట్‌బ్యాంక్‌ ఎనర్జీ 2.63 రూపాయలకే దాఖలుచేసింది.
భాద్లా ప్రాజెక్టుకు 25 ఏళ్లపాటు ఈ ధరలుఅమలవుతాయి. రాజస్థాన్‌లో 7-8శాతం రాబడులు ఎక్కువ రావడానికి కారణం సౌరశక్తి ఎక్కువ స్థాయిలో ఉండటమే. సోలార్‌ మాడ్యూల్‌ధరలు కూడా అంత ర్జాతీయ మార్కెట్‌లో తక్కువగా ఉన్నాయి. మూలధనవనరులు తక్కువ వడ్డీకే అందు బాటులోకి రావడం, భారీస్థాయిలో మెగా పార్కు సామర్ధ్యం, భారీ సంస్థల టెండర్లు వంటివి సౌరవిద్యుత్‌ పార్కుల ఏర్పాటుకు దోహదంచేస్తున్నాయి. మధ్యకాలికంగా మరికొన్ని భారీ పార్కులు వచ్చేఅవకాశం ఉందని ఎంఎన్‌ఆర్‌ఇ అధికారి ఒకరు చెప్పారు. బిడ్డింగ్‌లోమరిన్ని ఎక్కువ కంపెనీలు పాల్గొంటా యని చివరకు సౌరవిద్యుత్‌ఉత్పత్తి మిగులునిల్వలకు చేరుతుందని చెపుతున్నారు.